CELEX: 52005PC0460
Language: el
Date: 2005-09-30
Title: Πρόταση απόφασης του Συμβουλίου για την τροποποίηση της απόφασης 2000/24/EΚ προκειμένου να συμπεριληφθούν οι Μαλδίβες στον κατάλογο των χωρών που καλύπτονται από την απόφαση αυτή, μετά τα τσουνάμι που έπληξαν τον Ινδικό Ωκεανό το Δεκέμβριο του 2004

Σημαντική ανακοίνωση νομικού περιεχομένου

|

52005PC0460

Πρόταση απόφασης του Συμβουλίου για την τροποποίηση της απόφασης 2000/24/EΚ προκειμένου να συμπεριληφθούν οι Μαλδίβες στον κατάλογο των χωρών που καλύπτονται από την απόφαση αυτή, μετά τα τσουνάμι που έπληξαν τον Ινδικό Ωκεανό το Δεκέμβριο του 2004  /* COM/2005/0460 τελικό - CNS 2005/0195 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 30.9.2005COM(2005) 460 τελικό2005/0195 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2000/24/EΚ προκειμένου να συμπεριληφθούν οι Μαλδίβες στον κατάλογο των χωρών που καλύπτονται από την απόφαση αυτή, μετά τα τσουνάμι που έπληξαν τον Ινδικό Ωκεανό το Δεκέμβριο του 2004(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Λόγοι για την υποβολή της πρότασης και στόχοι της Με την απόφαση του Συμβουλίου 2000/24/EΚ, όπως τροποποιήθηκε, θεσπίζεται ένα σύστημα με το οποίο η Κοινότητα παρέχει συνολική εγγύηση στην ΕΤΕπ στην περίπτωση που η τελευταία δεν εισπράξει πληρωμές οι οποίες αντιστοιχούν σε πιστώσεις που έχουν ανοιχθεί για επενδυτικά σχέδια σε ορισμένες περιοχές. Στην απόφαση προσδιορίζεται ο κατάλογος των χωρών που καλύπτονται στον οποίο δεν περιλαμβάνονται οι Μαλδίβες, χώρα που έχει υποστεί σοβαρές καταστροφές από τα τσουνάμι που έπληξαν τον Ινδικό Ωκεανό το Δεκέμβριο του 2004. |120 | Γενικό πλαίσιο Τα τσουνάμι που έπληξαν την περιοχή του Ινδικού Ωκεανού στις 26 Δεκεμβρίου 2004 προκάλεσαν εκτεταμένες καταστροφές σε ορισμένες παράκτιες περιοχές των γύρω χωρών και ιδίως της Ινδίας, της Ινδονησίας, των Μαλδίβων και της Σρι Λάνκα. Η Επιτροπή και η ΕΤΕπ άρχισαν αμέσως να εξετάζουν τις δυνατότητες χορήγησης μιας μακροπρόθεσμης χρηματοδοτικής διευκόλυνσης της ΕΤΕπ για να ενισχυθεί η χρηματοδότηση των προσπαθειών ανοικοδόμησης. Κατά τη σύνοδο της 18ης Ιανουαρίου, το Συμβούλιο ECOFIN εξέφρασε την ικανοποίησή του για την πρωτοβουλία της ΕΤΕπ και κάλεσε την ΕΤΕπ και την Επιτροπή να συνεχίσουν τις εργασίες για την προετοιμασία της συνδρομής τους. Μετά τις εργασίες των διεθνών χρηματοπιστωτικών ιδρυμάτων για την εκτίμηση των αναγκών, τις από κοινού αποστολές στην Ινδονησία και τη Σρι Λάνκα από τις υπηρεσίες της ΕΤΕπ και της Επιτροπής και λαμβάνοντας υπόψη απρόβλεπτα υψηλά ποσά που συγκεντρώθηκαν από δημόσιους και ιδιωτικούς διεθνείς δωρητές, κατέστη σαφές ότι το μεγαλύτερο μέρος των αναγκών ανοικοδόμησης της υποδομής των χωρών αυτών θα μπορούσε να καλυφθεί από τις διαθέσιμες δωρεές και τις ιδιαίτερα ευνοϊκές πιστωτικές διευκολύνσεις. Ωστόσο, η ΕΤΕπ προσδιόρισε ένα μικρό αριθμό δυνητικών σχεδίων σε ορισμένες από τις χώρες που έχουν πληγεί (Ινδονησία, Σρι Λάνκα, Μαλδίβες) και συμφώνησε να δώσει προτεραιότητα στη δανειοδότηση των χωρών αυτών εντός των περιθωρίων που εναπομένουν στο πλαίσιο της υφιστάμενης δανειοδοτικής εντολής για την Ασία και την Λατινική Αμερική (AΛA), που θεσπίστηκε με την απόφαση του Συμβουλίου 2000/24/EΚ όπως τροποποιήθηκε. Η Επιτροπή θα χορηγήσει μη επιστρεπτέες ενισχύσεις παράλληλα με τα δάνεια της ΕΤΕπ για σχέδια που έχουν εντοπιστεί από κοινού στις χώρες αυτές, όπως και όταν κρίνεται απαραίτητο. Η παρούσα εντολή δανειοδότησης AΛA καλύπτει την Ινδονησία και τη Σρι Λάνκα (μεταξύ άλλων χωρών) αλλά δεν περιλαμβάνει τις Μαλδίβες. Με την παρούσα πρόταση θα προστεθούν οι Μαλδίβες στον κατάλογο των χωρών που καλύπτονται από την απόφαση, επιτρέποντας έτσι στην ΕΤΕπ να χορηγεί δάνεια στις Μαλδίβες με την κάλυψη της κοινοτικής εγγύησης. |139 | Υφιστάμενες ρυθμίσεις στην περιοχή που καλύπτει η πρόταση Δεν υφίστανται ρυθμίσεις στην περιοχή που καλύπτει η πρόταση. |141 | Συνεκτικότητα με άλλες πολιτικές και στόχους της Ένωσης Δεν ισχύει. |Διαβούλευση με τα ενδιαφερόμενα μέρη και αξιολόγηση επιπτώσεων |Διαβούλευση με τα ενδιαφερόμενα μέρη |211 | Μέθοδοι διαβούλευσης, κυριότεροι τομείς – στόχοι και γενικά χαρακτηριστικά των συνομιλητών Κατά την επεξεργασία της παρούσας νομοθετικής πρότασης συμμετείχε η Ευρωπαϊκή Τράπεζα Επενδύσεων. |212 | Σύνοψη των απαντήσεων και τρόπος με τον οποίο έχουν ληφθεί υπόψη Λήφθηκαν υπόψη οι παρατηρήσεις της ΕΤΕπ. |Συγκέντρωση και χρήση εμπειρογνωμοσύνης |229 | Δεν υπήρξε ανάγκη εξωτερικής εμπειρογνωμοσύνης. |Νομικά στοιχεία της πρότασης |305 | Περίληψης της προτεινόμενης ενέργειας Τροποποίηση της υφιστάμενης απόφασης του Συμβουλίου (2000/24/ΕΚ όπως τροποποιήθηκε) με την προσθήκη των Μαλδίβων στον κατάλογο των χωρών που καλύπτονται από την απόφαση. |310 | Νομική βάση Η πρόταση βασίζεται στο άρθρο 181Α της συνθήκης για την ίδρυση της Ευρωπαϊκής Κοινότητας. |329 | Αρχή της επικουρικότητας Η πρόταση τροποποιεί υφιστάμενο νομικό μέσο που προβλέπει την παροχή εγγύησης σε κοινοτικό επίπεδο. Συνεπώς, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους. |331 | Η πρόταση προβλέπει απλώς την τροποποίηση υφιστάμενου νομικού μέσου και όχι τη δημιουργία νέου νομικού μέσου. |332 | Η εγγύηση της Κοινότητας για εξωτερικές ενέργειες της ΕΤΕπ παρέχεται μέσω υφιστάμενων συστημάτων στην Επιτροπή και στην ΕΤΕπ. |Επιλογή των μέσων |341 | Προτεινόμενα μέσα: λοιπά (απόφαση του Συμβουλίου). |342 | Η επιλογή άλλων μέσων δεν θα ήταν σκόπιμη για τους ακόλουθους λόγους. Η παροχή κοινοτικής εγγύησης για εξωτερικές ενέργειες της ΕΤΕπ προβλέπεται σε απόφαση του Συμβουλίου. |Δημοσιονομικές επιπτώσεις |409 | Η πρόταση δεν έχει επιπτώσεις στον κοινοτικό προϋπολογισμό. |1.  2005/0195 (CNS)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την τροποποίηση της απόφασης 2000/24/EΚ προκειμένου να συμπεριληφθούν οι Μαλδίβες στον κατάλογο των χωρών που καλύπτονται από την απόφαση αυτή, μετά τα τσουνάμι που έπληξαν τον Ινδικό Ωκεανό το Δεκέμβριο του 2004ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181 Α,την πρόταση της Επιτροπής[1],τη γνώμη του Ευρωπαϊκού Κοινοβουλίου[2],Εκτιμώντας τα ακόλουθα:(1) Τα τσουνάμι που έπληξαν την περιοχή του Ινδικού Ωκεανού την 26η Δεκεμβρίου 2004 προκάλεσαν εκτεταμένες καταστροφές σε ορισμένες παράκτιες περιοχές των γύρω χωρών.(2) Η Ευρωπαϊκή Τράπεζα Επενδύσεων (ΕΤΕπ) προσδιόρισε πιθανά προγράμματα στις χώρες που έχουν πληγεί περισσότερο, στις οποίες περιλαμβάνονται οι Μαλδίβες, από τα οποία θα μπορούσαν να επωφεληθούν οι οντότητες που υπέστησαν άμεσες ή έμμεσες ζημίες λόγω των τσουνάμι.(3) Η απόφαση του Συμβουλίου 2000/24/EΚ της 22ας Δεκεμβρίου 1999 για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική)[3] δεν περιλαμβάνει τις Μαλδίβες στον κατάλογο των καλυπτόμενων χωρών.(4) Συνεπώς, η απόφαση του Συμβουλίου 2000/24/EΚ θα πρέπει να τροποποιηθεί έτσι ώστε να συμπεριληφθούν οι Μαλδίβες,ΑΠΟΦΑΣΙΖΕΙ:Άρθρο 1Το άρθρο 1 παράγραφος 2 της απόφασης 2000/24/EΚ τροποποιείται ως εξής:- στην τέταρτη περίπτωση προστίθενται οι λέξεις «Μαλδίβες» μεταξύ των λέξεων «Μαλαισία» και «Μογγολία».Άρθρο 2Η παρούσα απόφαση παράγει αποτελέσματα από την ημέρα της έκδοσής της.Βρυξέλλες,Για το ΣυμβούλιοΟ Πρόεδρος [1] ΕΕ C , , σ. .[2] ΕΕ C , , σ. .[3] ΕΕ L9, 13.1.2000, σ.24. Απόφαση του Συμβουλίου 2005/47/EΚ όπως τροποποιήθηκε για τελευταία φορά (ΕΕ L 21, 25.1.2005, σ.9).